Ճապոնիայի դեսպանատան մեկ այլ ծրագիր, բոլորովին այլ ոլորտից էր` բարեգործության եւ սիրիահայ փաստականներին աջակցության: Հայաստան տեղափոխված սիրիահայերը թերեւս մի քանի բարեսիրական կազմակերպություներ են հիմնադրել, որոնց բոլորի առաջին մղումը եւ հոգսը եղել է Սիրիայի` ռազմադաշտերի վերածված քաղաքներից մեր հայերենակիցներին տեղափոխելը եւ Հայաստան հասցնելը, հետո արդեն Հայաստան տեղափոխվածների սոցիալական ինտեգրումը, նրանց համար աշխատատեղեր ստեղծել: Ահա սիրիահայերին միավորող նման ՀԿ-ներից մեկն էլ «Հալեպն» է, որը սիրիահայ մեր հայրենակիցների` Հայաստանում ինտեգրման, աշխատատեղերի ստեղծման նպատակով ԱՄՆ-ի Տեխաս նահանգի Հյուսթոն քաղաքի հայկական Սուրբ Գեւորգ եկեղեցու հանգանակած միջոցներով Երեւանի Կողբացու փողոցում տարածք է ձեռք բերել «Հալեպյան խոհանոց» բացելու համար: